dh-unibe/image-text_koenigsfelden-charters-post-1500 huggingface dataset:
Ich, Cuͦnrad Widmˀ, pfruͦnder ze Kùngsfeldn̄, bekenn̄ und tuͦn kund mengklichem mit disem brieff, ✳ das ich uff den
tag siner dätt ze Lentzburg in Hans Windischers des wirtz hus anstat un̄ in namen der hochwirdigen, geistlichn̄
frown̄, ✳ frow Evan von Ertpach, fryn und aͤbptissin des gotzhus Kùngsfeldn̄, un̄ ir coventz gemeinlich, minˀ gnedigen frown̄, und des ersamen, wisen Ruͦdolff Niesszlis, ir gnäden hoffmeisters, mines liebn̄ hnˀ, mit offnem,
vˀbannem gericht in aller wise geding und raͤcht, als ob das ze Stouffn̄ in der gedächt₎ minˀ gnediḡn frown̄
gericht₎ geschaͤchn̄ were als das mit urtel erkennt ward, ✳ offenlich ze gericht sassz, ✳ dafùr mich komen ist Welti
Gerwer von Mellingen, verfùrsprechot als raͤcht ist, ✳ lies vor mir und offnem gericht offnen und redn̄, wie das im
Hans Sengˀ dry mùt knˀ geltz im̄ zwing ze Stouffen gelaͤgen an des egent₎ mines un̄ des hoffmeisters hand an sin schuld, so er
im schuldig were, ingesetzt näch lut und sag eines brieffs, den er darumb vor mir und dem gericht hoͤren ✳ liessz. ✳ daruff
an raͤcht, wie er den selbn̄ sinen pfandn̄ näch des gerichtz und zwings raͤcht ze Stouffen nächgän und vˀraͤchtvertigen, das es
krafft und macht habn̄ soͤllt. ✳ darumb ward näch minˀ umbfräg mit gemeinˀ einhaͤligˀ urtel uff den eid erteilt und zuͦ raͤcht
gesprochn̄, ✳ wùsse Waͤlti Gerwer den vilgent₎ Hans Sengˀ in oder usser lands, ✳ so soͤlle er im das uff des pfands schadn̄ vˀkùndn̄.
wùsse er abrˀ inn nit, ✳ so soͤlle er es sinem vattˀ vˀkundn̄ das sol alles in sibn̄ nächt₎ geschaͤchn̄. ✳ wùssz noch vint er si abrˀ nit,
oder ob er si bede dˀ einen fundn̄ inen das vˀkunt und si, noch nieman von ir wegen vˀantwrt, noch in den sibn̄ naͤcht₎
vˀsprochn̄ hett, ✳ so moͤge Welti Gerwer sini pfand näch des zwings raͤcht ze Stouffen angriffen ✳ und darumb
siner lässen geschechn̄, was raͤcht sye. das batt und begert im der genant Gerwer umb ein urkùnd von dem
gericht. das ward im mit urtel erkennt ze gebn̄ mit urkund dissz brieffs mit des vorgent₎ mines hnˀ des hoffmeisters anhangendem insigel von gerichtz wegen als urtel gab doch den gedächt₎ unsn̄ gnedig₎ frown̄ an
allen irn gericht₎, zinsen, gùlt₎ und guͤtn̄, ouch im und sinen erbn̄ in die und all anderˀ weg gentzlich an schadn̄,
gebn̄ ist uff samstag näch sant Otmarstag näch Cristus gebùrt viertzechn̄ hundˀt fùnffzig und nùn jär.
hiebi sind vor gericht und des urtel sprechˀ gewaͤsen Ruͤdi Leman, Heini Herdi, Heini Moͤriker, Hans Schùlberg, Petˀ
Furter, Hans Schnider, all von Stouffen, Uͦli in der Mùli von Lentzburg und Hartman Gerwer von Mellingen und
ander erber lùtt ꝫcꝭ.
Königsf. 710
Staatsarchiv
AARGAU
459
wist iij mt k₎ geltz
zuͦ Stoùff₎ ✳ ✳
K
H 26
✳
✳